Page:New pease strae.pdf/7

( 7 ) A yard, a meadow, lang braid lees; Wi’ stacks o’ corn, an’ a’ that:

They’re weel hedg’d roun’ wi’ thorns an’ trees

An’ carts, an’ cars, an’ a’ that:

A plou’ an’ greath, an’ a’ that,

A plou’ an’ greath, an’ a’ that;

Good harrows twa, cocks, hens an’ a’,

A grizle too, an’ a’ that.

I’ve walth o’ claiths for ilka-days,

For Sundays too an a’ that;

I’ve bills an’ ban’s on lairds an’ lan’s,

An’ filler, goud, an’ a’ that;

An muckle mair than a’ that.

An’ muckle mair than a' that:

What want I now, my bonny dow,

But just a wife to a' that?

Now, Jenny dear, my errand here

Is to seek you to a’ that;

My heart’s a’ lowpin’ whan I speer

Gin ye’ll tak me wi’ a’ that?

Mysel’ my gear, an’ a that,

Mysel’, my gear an’ a’ that:

Come, gie’s your loof. to be a proof

That ye’ll tak me wi’ a’ that.

Syne Jenny laid her in his;

Said she’d tak him wi’ a’ that:

An’ he gaed her a hearty kiss;

An’ dauted her, an’ a’ that:

They set the day an’ a’ that.

They set the day, an’ a' that,

Whan she’d come hame to be his dame,

An’ ha’e a rant wi' a’ that.

